หนูอายุ14ปีค่ะ คือตาของหนูมันเป็นเม็ดขึ้นมา1ข้างอ่ะค่ะ แต่เป็นเม็ดทั้งหางตาและแถวตาด้านหน้าค่ะ ที่หางตาคือเม็ดค่อนข้างใหญ่มากค่ะ ช่วงที่ตื่นนอนคือจะบวมตาจะปิดปี๋เลยค่ะ แต่พอเที่ยงๆก็ลืมตาดีขึ้น ก่อนนอนหนูเลยต้องทาวาสลินทุกคืนเลยค่ะ (ไม่ทราบว่าเกี่ยวกันไหมแต่ใช้มาหลายเดือนแล้ว ตื่นมาตาไม่ปิดค่ะ คิดว่ามันทำให้ตาชุ่มชื้น) คือใน1เดือนตาหนูจะปิดปี๋ค่ะ แต่ช่วงที่ทาก่อนนอนไม่เป็นมาหลายเดือนแล้ว แต่ที่หางตาบวมมาหลายปีแล้วค่ะ ยังไม่หายเลย แล้วเจอเพื่อนที่รร.นางบอกว่าให้ไปผ่าแต่ตาของเธอเหมือนจะเหล่นิดๆอ่ะค่ะ(ไม่ได้ว่านะ แต่แค่เห็นเลยไม่กล้าไปผ่า) อยากทราบว่าต้องผ่าไหม ถ้าผ่าแล้วจะส่งผลกระทบอะไรหรือเปล่าคะ ขออภัยในความยาวค่ะ และขอบสำหรับคำตอบล่วงหน้าค่ะ
สวัสดีค่ะ การมีตุ่มที่บริเวณตานั้นอาจมีสาเหตุมาจากตากุ้งยิง การอักเสบหรือติดเชื้อของเนื้อเยื่อรอบๆดวงตา ตุ่มไขมันอักเสบ เป็นต้นที่พบได้บ่อยคือเรื่องของตากุ้งยิง แต่มักจะเป็นๆหายๆ ตากุ้งยิงคือการอักเสบบริเวณขอบเปลือกตา ทำให้มีตุ่มแดงนูนเล็กๆและเจ็บ เกิดจากการติดเชื้อแบคทีเรีย ถ้าขนาดเล็กมากมักยุบไปได้เอง แต่ถ้าขนาดใหญ่หรือมีหนองก็ควรให้จักษุแพทย์กรีดหนองออกให้ และได้รับยาฆ่าเชื้อควบคู่กันไปด้วยแนะนำพบแพทย์เพื่อตรวจร่างกายให้ได้การวินิจฉัยก่อน ส่วนจะต้องผ่าตัดหรือไม่ ขึ้นกับสาเหตุและความรุนแรงของโรค ซึ่งแพทย์ที่ทำการรักษาและตรวจร่างกายจะเป็นผู้แนะนำอีกครั้งค่ะการดูแลตนเองเบื้องต้น รับประทานยาแก้ปวดถ้ามีอาการปวด ร่วมกับใช้ผ้าชุบน้ำอุ่นประคบเพื่อลดอาการปวด ไม่ควรไปบีบตุ่มเอง ไม่เอามือไปขยี้ตา หลีกเลี่ยงการใช้เครื่องสำอางบริเวณตาค่ะ